တစ်ယောက်ကောင်းက တစ်သောင်းပြို

တစ်ယောက်ကောင်းက တစ်သောင်းပြို သည် မြန်မာဆိုရိုးစကား ဖြစ်သည်။ တစ်ယောက်ကောင်းက၊ တစ်သောင်း ဗိုလ်ခြေ၊ ညက်ညက်ကြေ နှင့် အတူတူဖြစ်သည်။ အဓိပ္ပာယ် တစ်ယောက်ကောင်းက တစ်သောင်းပြို ဆိုသည်မှာ အရည်အချင်းရှိသော ခေါင်းဆောင်ကောင်း တစ်ဦးသည် တပ်မတော်ကြီးတစ်ခုလုံးကို ဦးဆောင်နိုင်စွမ်းရှိပြီး ရန်သူတစ်သောင်းကိုပင် အောင်နိုင်စွမ်းရှိသည်ဟု ဆိုလိုသည်။ ဤဆိုရိုးစကားသည် ခေါင်းဆောင်ကောင်း၏ အရေးပါမှုကို ဖော်ပြသည်။ ခေါင်းဆောင်ကောင်းတစ်ဦး၏ အရည်အချင်း၊ ရဲစွမ်းသတ္တိနှင့် စီမံခန့်ခွဲမှုတို့သည် တပ်ဖွဲ့တစ်ခု၏ အောင်မြင်မှုအတွက် အဓိကအချက်ဖြစ်သည်။ ခေါင်းဆောင်ကောင်းပါက တပ်ဖွဲ့ဝင်များ၏ စိတ်ဓာတ်ကို မြှင့်တင်ပေးနိုင်ပြီး စည်းလုံးညီညွတ်စွာ ရန်သူကို ရင်ဆိုင်နိုင်စွမ်းရှိသည်။ ပြို ဆိုသည်မှာ ပျက်စီးခြင်း၊ အောင်နိုင်ခြင်းကို ဆိုလိုသည်။ တစ်ယောက်ကောင်းက၊ တစ်သောင်း ဗိုလ်ခြေ၊ ညက်ညက်ကြေ ဤအသုံးအနှုန်းသည် တစ်ယောက်ကောင်းက တစ်သောင်းပြို ဆိုရိုးစကားနှင့် အဓိပ္ပာယ်တူညီပြီး ခေါင်းဆောင်ကောင်းတစ်ဦး၏ စွမ်းအားကို ပိုမိုထင်ရှားစေသည်။ ညက်ညက်ကြေ ဆိုသည်မှာ လုံးဝအနိုင်ရခြင်း၊ အပြတ်အသတ် အောင်မြင်ခြင်းကို ဆိုလိုသည်။ ကိုးကားချက်များ သူ့စစ်ခြေကို၊ ဖျက်ချေဖြိုခွင်း၊ နှိပ်နင်းနိုင်ရှောင်း၊ တစ်ယောက်ကောင်းက၊ တစ်သောင်းရန်ပြို၊ ဆိုသော့အလား၊ [၁၂၆၆] မဃ ၁၈၇။ တစ်ယောက်ကောင်းက တစ်သောင်းပြို ဆိုသောစကားအရ တစ်ယောက်သောသူက ခေါင်းဆောင်ရှေ့သွားပြု၍ ရဲရင့်လိုက်ပါလျှင် နောက်ပါငယ်သားတို့လည်း အားရှိရှိနှင့် ရဲရင့်ကြ၍…၊ [၁၂၈၄] စာဏကျ၊ တ။ ၁၉၃။ ဆက်စပ်ဖတ်ရှုရန် တစ်ယောက်ကောင်းက တစ်သောင်းဗိုလ်ခြေ၊ ညက်ညက်ကြေ ကိုးကား Category:မြန်မာဆိုရိုးစကားများ